Rikunarita-ORG/Wikinium huggingface dataset:
# Península d'Anatólia

Afotu satelital d'Anatolia
Mapa topugráficu de Turquía
**Anatolia** (del griegu *Anatolē*, ανατολή, que senifica 'Orenti' o 'Salienti') o **Asia Menol,** nombri que gastavan pa mentá-la los romanus, es una península assitiá nel Orenti Meyu, ocupá ogañu pola parti asiática de Turquía. En turcu se llama *Anadolu*. Linda pal norti col Mari Negru, pal esti colas sierras del Tauru i l'Antitauru, pal sul col Mari Mediterrániu i pal oesti col Mari Egeu. L'Entalli'l Bósforu i l'Entalli delos Dardanelus la desseparan d'Uropa. Acupa una superfici de 779.452 km².

Ena Antiga Grecia se la mentava namás que por Asia, esparramandu-si alogu'l nombri a tol continenti.

## Estoria

Anatolia es el briçu duna tupa de cevilizacionis estóricas desenroás ena península dendi la Prestoria. Angunus assentamientus neolíticus destacaus son Çatal Hüyük, Çayönü, Nevali Çori, Hacilar, Göbekli Tepe i Mersin. El puebramientu del renombrau assentamientu de Troya, al oesti d'Anatolia, escomençó mesmamenti duranti'l Neolíticu.

Ena Antigüedá huerun muchus los puebrus que pularun pa Anatolia. El primeru meretosu de sel mentau huerun los etitas, un puebru d'origi induropeu, llegau a Anatolia duranti'l mileniu 2 a.C. pa apropial-si ligeramenti dun gran territoriu i hormal un imperiu que llegó a dominal las rutas comercialis i a lucheal contra los egicius. Aluegu dellus muchus huerun los que quixun assental-si n'esta región pa apontonal el su poel: cimerius, frigius (los enventoris dela moneda), griegus, persas, celtas, romanus, armenius, godus, bizantinus, otomanus... Estus últimus truxun l'Islán ala región, religión que s'á queau ata ogañu.

Duranti la Primel Guerra Mundial los turcus tentarun d'achacinal tolos assírius, armenius i griegus d'Anatolia. Los pocus que quearun vivus se tuvun de dil aluegu d'arrematal la guerra, i l'añu 1923 hue creá n'Anatolia la Turquía moerna, con puebración possimenti turca i, en menol cantidá, kurda.
# Kylix

Kylix, Museu el Ágora, Atenas.
El **kýlix** (del griegu *κύλιξ*, IPA [kýliks]) es un tipu vasija griega gastá pa bibil vinu.

## Holma

El kýlix se compón duna peana i un recipienti reondu, sin apeninas hondón pero con relativu anchón, con dos asinas acolocás a frenti a frenti una de l’otra. La tipologia los kýlikes, veloí, chambaba dalcuerdu cona epoca i el lugal.

El hondón el kýlix sueli vinil decorau con un tondo con feguras negras u rojas, cuyu colol juegaba cona cantiá vinu que se diba apurandu la copa: sigún abajaba el líquiu, l’imagin se diba desençochandu. Los temas con que se decoraban tinian que vel conas furrionas, lugal andi se gastaba esti géniru copas, pol tantu con Bacu, música, escenas sessualis, ec.

## Usu

Los kýlikes se gastaban prencipalmenti enos *συμπόσια* “furrionas” i eran gastaus comu copa pal vinu, lo mesmu pa bibil que pa hazel libacionis. Es unu los elimentus simposiacus que mas dissalin.
# Produtu interiol brutu

Mapa dela distribución nel 2006 ’el "PIB per capita" nel mundu
El **productu interol brutu** (**PIB**) apresenta la suma (en valoris monetárius) de tolos bienis i servicius finalis producius nuna determiná rehión (bien sea paisis, estaus, cidais…), duranti un periou determinau (mes, trimestri, añu, etc.). El PIB es unu delos indicaoris mas usaus ena macroeconomia con el objetu e mesural a atividai económica duna rehión.

Nel cómputu ’el PIB, se consiera namás que bienis i servicius finalis, excusandu dela cuenta tolos bienis e consumu intermediáriu. Estu se hazi cona idea d’evital el problema de conta-lus dos vezis cuandu los valoris heneraus ena caena e produción aparecin contaus dos vezis ena suma ’el PIB.

Esi cáculu podi hazel-si sigún el costi delos fatoris o delos precius e mercau. La relación entri dambus s’obtieni restandu al PIB valorau a preciu e mercau, los arbitrius indirectus ligaus a la produción (Ti) i quitándo-le las sunvencionis a la explotación (Su). Aleatoriamente se puedi agregal, sigún algunus economistas, los *royalties*.

 WIKINIUM\_MATH\_PH\_0
# Oscar Wilde

| Oscar Wilde |
| --- |
|  |
| Información pressonal |
| Nombri de nacencia |
Oscar Fingal O’Flahertie Wills Wilde |
| Nacencia |
16 d'otubri de 1854 Dublín (Condalgu de Dublín, Reinu Uñíu de Gran Bretaña e Irlanda) |
| Muerti |
30 de noviembri de 1900 VI Distrito de París (Fráncia) |
| Causa de muerti |
Meningitis |
| Sepoltura |
Tumba de Oscar Wilde, cementerio del Père-Lachaise y Cementerio de Bagneux |
| Nacionalidá |
Británica, francesa e irlandesa |
| Lengua materna |
Ingrés |
| Familia |
| Pairis |
William Wilde Jane Wilde |
| Cónyugi |
Constance Lloyd (desde 1884, hasta *valor desconocido*) |
| Collera |
Alfred Douglas |
| Educación |
| Educau en | * Magdalen College
* Trinity College Dublin
 |
| Información prehessional/profissional |
| Oficiu |
Poeta, dramaturgo, escritor de cuentos, escritor de literatura infantil, novelista, escrevienti, utol, prosista, periodista de opinión, ensayista, fabulista, libretista y guionista |
| Ária |
Bellas letras, actividad literaria, drama, prosa, ensayo y estética |
| Añus ativu |
1878-1900 |
| Movimientu |
Esteticismo y decadentismo |
| Seudónimu |
С.3.3. y Sebastian Melmoth |
| Génerus |
Comedia, literatura gótica, drama, tragedia, cuento de hadas, narrativa poética, ensayo y long poem |
| Sitiu web |
www.cmgww.com/historic/wilde |
| Destincionis | * Newdigate Prize (1878)
 |
| Información criminal |
| Cargus criminalis |
conducta indecente |
| Hirma |  |
|

**Oscar Wilde** (15 d'otubri de 1854 - 30 noviembri de 1900), de nombri verdaeru **Oscar Fingal O'Flahertie Wills Wilde**, hue un escrebiol irlandés que tuvu nacéncia en Dublín i espenó en París.

Es unu los escrebioris mas famosus de finalis del sigru XIX. La su condición d'omosesual nu hue acetá pola puritana socieá vitoriana la época.

## Obra

* *Poems*, 1881.
* *Vera, or the Nihilists*, 1882.
* *The ghost of Canterville*, 1887.
* *Lord Arthur Saville's Crime*, 1887.
* *The happy prince*, 1888.
* *The portrait of Dorian Gray*, 1890.
* *House of pomegranates*, 1892.
* *Lady Windermere's fan*, 1892.
* *A woman of no importance*, 1893.
* *Salomé*, 1894.
* *An ideal husband*, 1895.
* *The importance of being Earnest*, 1895
* *De profundis*, 1905.
* *The Ballad of Reading Gaol*, 1898.

## Atijus p'ahuera

* En Commons ai conteníu multimedia sobre **Oscar Wilde**.